als_Latn dik_Latn sag_Latn
Dita e Internetit të Sigurt, e krijuar nga programi për internet të sigurt i Komisionit Evropian po festohet gjithmonë e më shumë, jo vetëm nga vëndet e Bashkimit Evropian por edhe më gjerë. Rreth 100 shtete në mbarë botën i janë bashkuar nismës për internet të sigurtë. Kjo ditë shënon një mundësi për t'u angazhuar në ofrimin e internetit më të sigurt dhe më të mirë për fëmijët dhe të rinjtë tanë. Edhe për këtë vit nën moton “Të krijojnë një internet më të mirë së bashku" shpresohet në sensibilizimin e të gjitha palëve të interesuara, fëmijët, të rinjtë, prindërit dhe kujdestarët, mësuesit dhe edukatorët, biznesin dhe politikanët. Qeveria shqiptare duke njohur avantazhet dhe fuqinë transformuese dhe zhvilluese te internetit për shoqërinë shqiptare, penetrimin e shpejtë të internetit edhë në zonat më të largëta, ka qënë dhe vazhdon të jëtë nën fokus krysor të punës rregullimi i politikave adekuate në këtë kudër. Megjithatë avancimi i shpejtë i teknologjisë nënkupton edhe sfida, rritja e perdorimit te internetit nga fëmijët dhe të rrinjtë si një mjet socializimi, edukimi dhe argëtimi sjell nevojën për rritje të sigurisë dhe përdorimin e përgjegjshëm të teknologjive online. Qeveria shqiptare eshte e angazhuar të transformoj internetin në një vënd më të mire dhe të sigurtë për fëmijët dhe të rinjtë shqiptarë. Rregullimi ligjor është aspekti i parë ku qeveria shqiptare ka fokusuar punën, përmendim këtu: ratifikimin e Konventës së Krimit Kibernetik, protokolleve shtesë të tij dhe reflektimin e këtyre angazhimeve të ndërmarra në legjislacionin e brendshëm konkretisht amendimet e Kodit të Proçedurës Penale dhe Kodit Penal; Ratifikimin e Konventës për Mbrojtjen e të Drejtave të Fëmijëve; parashikimet e draft-strategjisë agjenda digjitale lidhur me masat mbrojtëse për internetin për fëmijët në shkolla, etj. Ndërgjegjësimi dhe edukimi i mbarë shoqërisë shqiptare me një kulturë të re digjitale është thelbësore në arritjen e një niveli të mbarë pranuar shoqëror për përdorim të sigurtë të internetit. Kësisoj do të realizohet minimizimi i risqeve të shumta që teknologjia e komunikimit dhe informacionit mbartin. Në këtë kuadër duhet të vazhdohet me ndërgjegjësimin e prindërve për rolin e tyre të pazëvendësueshëm dhe kujdesin prindëror në mjedisin online, rritja e vëmendjes të shkollës, industrisë, organizmave të tjerë jo qeveritarë etj. Agjencia Kombëtare e Shqoërisë së Informacionit (AKSHI) është e vendosur të kontribuojë në rritjen e ndërgjegjësimit për një Internet më të sigurt për fëmijët përmes organizimit të aktiviteteve dhe bashkëpunimit me organizata dhe institucione që veprojnë në fushën e mbrojtjes së të drejtave të fëmijëve Në këtë kuadër dhe në zbatim të VKM Nr. 182, datë 13.03.2013 “Plani i veprimit për fëmije 2012- 2015”, AKSHI ka punuar për inkurajimin dhe koordinimin e procesit të hartimit dhe miratimit të Kodit të Sjelljes: “Për përdorim të sigurtë dhe të përgjegjshëm të rrjeteve të komunikimeve elektronike” nga operatorët që ofrojnë rrjete apo shërbime të komunikimeve elektronike në Shqipëri, ISP-të si dhe nga Shoqata AITA.Kodi i sjelljes si një praktikë vetërregullimi u nënshkrua nga kompanitë më të mëdha të komunikimeve elektronike në Shqipëri dhe shoqata e kompanive IT, AITA. Me nënshkrimin e këtij kodi kompanitë janë angazhuar për ofrimin e instrumentave teknike të filtrimit si dhe për ofrimin e këshillimit prindëror, për mbrojtjen e femijëve dhe të rinjve nga përmbajtjet e paligjshme, të dëmshme në komunikimet elektronike. Gjithashtu përgjatë vitit 2014, Agjencinë Kombëtare për Shoqërinë e Informacionit (AKSHI) në koordinim me dhe institucione të tjera si, Ministria e Inovacionit dhe Administratës Publike (MIAP), Agjencia Kombëtare për Sigurinë Kompjuterike (ALCIRT), Autoriteti i Komunikimeve Elektronike dhe Postare (AKEP), Komisioneri për Mbrojtjen e të Dhënave Personale (KMDP) dhe ISP-të zhvilluan takim për një internet më të mirë përmes një interneti më të sigurt. Gjatë këtij takimi u nënshkruan dy memorandume mirëkuptimi për bashkëpunim midis ALCIRT dhe AKEP dhe midis ALCIRT dhe KMDP. Gjithashtu AKSHI , në bashkëpunim me Ministrinë e Arsimit dhe Sportit, Ministrin për Inovacionin dhe Administratën Publike dhe Organizatën World Vision organizuan një Konferencë për sigurinë e fëmijeve në Internet. Në këtë konferencë u prezantuan rezultatet e një vrojtimi të kryer nga shoqëria civile dhe të rinjtë si dhe u dhanë disa rekomandime për nevojën e rregullimeve më të mira ligjore për mbrojtjen e fëmijeve online.
als_Latn